# Mauree Turner

Mauree Turner (anglès: Mauree Nivek Rajah Salima Turner) (Ardmore, 5 de gener de 1993) és una persona no-binària estatunidenca que va ser membre de la Cambra de Representants d'Oklahoma com a part del Partit Demòcrata entre 2021 i 2024. És la primera persona no-binària a formar part d'una legislatura estatal als Estats Units i la primera persona musulmana de la Cambra de Representants d'Oklahoma. Pertany també als Socialistes Democràtics d'Amèrica i pren part de l'organització comunitària tot sovint.

## Vida primerenca

Turner és d'Ardmore, a Oklahoma. És de religió musulmana, però es va criar en una família mixta de religió baptista i musulmana. La seua família va haver de rebre ajuda del Programa Assistencial de Nutrició Suplementària, i el seu pare va passar temps a la presó. Es va graduar a l'Ardmore High School i va assistir a la Universitat Estatal d'Oklahoma.
Ha estat membre de la junta del Consell de Relacions Americano-Islàmiques i ha liderat iniciatives per a la reforma de la justícia penal al país amb la Unió Americana per les Llibertats Civils.

## Carrera política

A les eleccions del 2020, Turner es va presentar com a demòcrata a la Cambra de Representants d'Oklahoma al districte 88, en mans del demòcrata en funcions Jason Dunnington. El districte es troba al centre d'Oklahoma City i conté el campus de la Universitat d'Oklahoma City. La seua campanya electoral es va centrar en la reforma de la justícia penal. Turner va superar a Dunnington a les eleccions primàries amb un 52,13% dels vots i va comptar amb el suport de la diputada del Congrés Ilhan Omar.
A les eleccions generals, va derrotar amb contundència Kelly Barlean, la candidata republicana, amb el 71,36% dels vots. Durant les eleccions generals, Turner també va rebre el suport de l'alcalde Pete Buttigieg i la senadora Elizabeth Warren.
El 2023, l'organització One Young World va nominar Turner al Premi al Polític de l'Any.

## Vida personal

Turner es defineix com a queer i femme no-binària. A més, empra el pronom neutre they en anglès.

## Referències

* 1 2 Forman, Carmen. «Oklahoma elects first Muslim, nonbinary state legislator» (en anglès). The Oklahoman, 04-11-2020. Arxivat de l'original el 04/11/2020.
* ↑ Oklahoma Institute for Child Advocacy. «Happy birthday Rep. Mauree Turner» (en anglès). Twitter, 05-01-2022. Arxivat de l'original el 11 agost 2022. [Consulta: 11 agost 2022].
* ↑ Forman, Carmen. «Rep. Mauree Turner is 'comfortable with being uncomfortable' in Oklahoma's Legislature» (en anglès). The Oklahoman, 16-04-2021.
* 1 2 3 4 Duffy, Nick. «Mauree Turner becomes first non-binary state lawmaker in US history» (en anglès). Pink News, 04-11-2020.
* ↑ «US election 2020: Sarah McBride to be first trans state senator» (en anglès). BBC, 04-11-2020.
* ↑ Powys Maurice, Emma. «12 queer and trans lawmakers who broke new ground with glorious rainbow wave in the US election» (en anglès). PinkNews, 04-11-2020. Arxivat de l'original el 4 novembre 2020. [Consulta: 11 agost 2022].
* 1 2 Smith, Michael. «Floyd death prompts solidarity march in Ardmore» (en anglès). The Daily Ardmoreite, 01-06-2020. Arxivat de l'original el 19/10/2020.
* ↑ «A Conversation With Oklahoma’s Muslim Candidate» (en anglès). CAIR Oklahoma, 22-06-2020. Arxivat de l'original el 31/10/2020.
* 1 2 Forman, Carmen. «House District 88: Democrat faces first primary challenge» (en anglès). The Oklahoman, 15-06-2020. Arxivat de l'original el 16/11/2020.
* ↑ Douglas, Blake. «Mauree Turner takes HD 88, Ajay Pittman retains HD 99» (en anglès). NonDoc, 30-06-2020.
* ↑ «Oklahoma House of Representatives District 88» (en anglès). Ballotpedia.
* ↑ Chamlee, Virginia. «Meet Mauree Turner, an Okla. Muslim Person Who Is First Non-Binary Legislator in U.S. History» (en anglès). People, 05-11-2020.
* ↑ Smith, Kelsie. «Mauree Turner is the first nonbinary state legislator and first Muslim Oklahoma lawmaker» (en anglès). CNN, 05-11-2020.
* ↑ Forman, Carmen. «Pete Buttigieg endorses OKC Democrat Mauree Turner» (en anglès). The Oklahoman, 17-09-2020. Arxivat de l'original el 01/10/2020.
* ↑ «Introducing the One Young World Politician of the Year Award 2023 Shortlist» (en anglès). One Young World, juny 2023. [Consulta: 15 juny 2023].
* ↑ Turner, Mauree. «Mauree Turner (They/Them) (@MaureeTurnerOK)» (en anglès). [Consulta: 24 maig 2021].